CELEX: 32014D0038
Language: sk
Date: 2014-01-24 00:00:00
Title: 2014/38/EÚ: Vykonávacie rozhodnutie Komisie z  24. januára 2014 , ktorým sa povoľujú metódy klasifikácie jatočných tiel ošípaných v Taliansku [oznámené pod číslom C(2014) 279]

28.1.2014   
            
            
               SK
            
            
               Úradný vestník Európskej únie
            
            
               L 23/35
            
         
      VYKONÁVACIE ROZHODNUTIE KOMISIE
   
   z 24. januára 2014,
   ktorým sa povoľujú metódy klasifikácie jatočných tiel ošípaných v Taliansku
   [oznámené pod číslom C(2014) 279]
   (Iba talianske znenie je autentické)
   (2014/38/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. m) v spojení s jeho článkom 4,
   keďže:
   
               (1)
            
            
               V bode 1 oddielu B.IV prílohy V k nariadeniu (ES) č. 1234/2007 sa stanovuje, že obsah chudého mäsa sa na účely klasifikácie jatočných tiel ošípaných musí odhadovať metódami na určovanie tried kvality (ďalej len metódy klasifikácie) povolenými Komisiou, pričom týmito metódami môžu byť len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy klasifikácie sa povolia, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 (2).
            
         
               (2)
            
            
               Rozhodnutím Komisie 2001/468/ES (3) sa schválilo používanie dvoch metód klasifikácie jatočných tiel v Taliansku.
            
         
               (3)
            
            
               Keďže povolené metódy klasifikácie bolo potrebné technicky prispôsobiť, Taliansko požiadalo Komisiu o povolenie nahradiť vzorec používaný v metódach „Fat-O-Meater“ a „Hennessy Grading Probe 7“, ako aj o povolenie štyroch nových metód „AutoFom III“, „Fat-O-Meat’er II“, „CSB-Image-Meater“ a „Manuálna metóda ZP“ na klasifikáciu jatočných tiel ošípaných na svojom území. Taliansko v protokole stanovenom v článku 23 ods. 4 nariadenia (ES) č. 1249/2008 predložilo podrobný opis skúšobnej rozrábky s uvedením zásad, z ktorých nový vzorec vychádza, výsledok svojej skúšobnej rozrábky a rovnice použité na posúdenie percentuálneho obsahu chudého mäsa.
            
         
               (4)
            
            
               Z preskúmania tejto žiadosti vyplynulo, že podmienky povolenia týchto nových vzorcov sú splnené. Tieto vzorce by sa preto mali v Taliansku povoliť.
            
         
               (5)
            
            
               Taliansko požiadalo Komisiu, aby mu povolila úpravu jatočných tiel ošípaných, ktorá sa líši od štandardnej úpravy stanovenej v prvom odseku oddielu B.III prílohy V k nariadeniu (ES) č. 1234/2007.
            
         
               (6)
            
            
               V súlade s druhým odsekom oddielu B.III prílohy V k nariadeniu (ES) č. 1234/2007 možno členským štátom povoliť úpravu jatočných tiel ošípaných, ktorá sa líši od štandardnej úpravy vymedzenej v prvom odseku predmetného oddielu, pokiaľ sa obvyklá obchodná prax na ich území líši od tejto štandardnej úpravy. Taliansko vo svojej žiadosti uviedlo, že na jeho území sa v rámci obchodnej praxe pri úprave jatočných tiel ošípaných pred určením hmotnosti a klasifikáciou nemusí odstrániť bránica a vnútorný tuk. Táto obchodná úprava, ktorá sa líši od štandardnej úpravy, by sa teda mala v Taliansku povoliť.
            
         
               (7)
            
            
               S cieľom zabezpečiť, aby boli ceny za jatočné telá ošípaných porovnateľné, by sa mal zohľadniť tento odlišný spôsob úpravy, a to úpravou hmotnosti zaznamenanej v týchto prípadoch vo vzťahu k hmotnosti pri štandardnej úprave.
            
         
               (8)
            
            
               Z dôvodov jednoznačnosti a právnej istoty by sa malo prijať nové rozhodnutie. Rozhodnutie 2001/468/ES by sa preto malo zrušiť.
            
         
               (9)
            
            
               Úpravy prístrojov ani metód klasifikácie by sa nemali umožniť, kým ich Komisia vykonávacím rozhodnutím výslovne nepovolí.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Podľa bodu 1 oddielu B.IV prílohy V k nariadeniu (ES) č. 1234/2007 sa na klasifikáciu jatočných tiel ošípaných v Taliansku povoľuje používanie týchto metód:
   
               a)
            
            
               prístroj „Fat-O-Meater I (FOM I)“ a s ním súvisiace metódy posudzovania podrobne opísané v časti I prílohy;
            
         
               b)
            
            
               prístroj „Hennessy Grading Probe 7 (HGP 7)“ a s ním súvisiace metódy posudzovania podrobne opísané v časti II prílohy;
            
         
               c)
            
            
               prístroj „Fat-O-Meat’er II (FOM II)“ a s ním súvisiace metódy posudzovania podrobne opísané v časti III prílohy;
            
         
               d)
            
            
               prístroj „AutoFom III“ a s ním súvisiace metódy posudzovania podrobne opísané v časti IV prílohy;
            
         
               e)
            
            
               prístroj „CSB-Image-Meater“ a s ním súvisiace metódy posudzovania podrobne opísané v časti V prílohy;
            
         
               f)
            
            
               „Manuálna metóda ZP“ a s ňou súvisiace metódy posudzovania podrobne opísané v časti VI prílohy.
            
         Článok 2
   Bez ohľadu na štandardnú úpravu stanovenú v prvom odseku oddielu B.III prílohy V k nariadeniu (ES) č. 1234/2007 sa v Taliansku pri úprave jatočných tiel ošípaných pred určením hmotnosti a klasifikáciou nemusí odstrániť bránica a vnútorný tuk. V prípade takejto úpravy sa zaznamenaná hmotnosť teplého jatočného tela upraví podľa tohto vzorca:
   
      
   kde:
   
               Y
            
            
               =
            
            
               hmotnosť jatočného tela v zmysle vymedzenia v nariadení (ES) č. 1249/2008
            
         
               X
            
            
               =
            
            
               hmotnosť teplého jatočného tela s vnútorným tukom a bránicou
            
         
               a
            
            
               =
            
            
               súčet vnútorného tuku a bránice (%)
            
         
               —
            
            
               v prípade bránice sa rovná 0,29 % (hmotnosť jatočného tela od 110,1 do 180 kg) a 0,26 % (hmotnosť jatočného tela od 70 do 110 kg),
            
         
               —
            
            
               v prípade vnútorného tuku sa rovná:
               
                           —
                        
                        
                           0,99 % (hmotnosť jatočného tela od 70 do 80,0 kg),
                        
                     
                           —
                        
                        
                           1,29 % (hmotnosť jatočného tela od 80,1 do 90,0 kg),
                        
                     
                           —
                        
                        
                           1,52 % (hmotnosť jatočného tela od 90,1 do 100,0 kg),
                        
                     
                           —
                        
                        
                           2,05 % (hmotnosť jatočného tela od 100,1 do 110 kg),
                        
                     
                           —
                        
                        
                           2,52 % (hmotnosť jatočného tela od 110,1 do 130 kg),
                        
                     
                           —
                        
                        
                           2,62 % (hmotnosť jatočného tela od 130,1 do 140 kg),
                        
                     
                           —
                        
                        
                           2,83 % (hmotnosť jatočného tela od 140,1 do 150 kg),
                        
                     
                           —
                        
                        
                           2,96 % (hmotnosť jatočného tela od 150,1 do 180 kg).
                        
                     
         Článok 3
   Úpravy povoleného prístroja ani metód klasifikácie sa neumožnia, kým ich Komisia vykonávacím rozhodnutím výslovne nepovolí.
   Článok 4
   Rozhodnutie 2001/468/ES sa zrušuje.
   Článok 5
   Toto rozhodnutie sa uplatňuje od 1. januára 2014.
   Článok 6
   Toto rozhodnutie je určené Talianskej republike.
   
      V Bruseli 24. januára 2014
      
         
            Za Komisiu
         
         Dacian CIOLOȘ
         
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).
   
      (3)  Rozhodnutie Komisie 2001/468/ES z 8. júna 2001, ktorým sa povoľujú metódy klasifikácie jatočných tiel ošípaných v Taliansku (Ú. v. ES L 163, 20.6.2001, s. 31).
   
      PRÍLOHA
      
         METÓDY KLASIFIKÁCIE JATOČNÝCH TIEL OŠÍPANÝCH V TALIANSKU
      
      ČASŤ I
      
         Fat-O-Meater I (FOM I)
      
      
                  1.
               
               
                  Pravidlá stanovené v tejto časti sa uplatňujú, ak sa klasifikácia jatočných tiel ošípaných vykonáva pomocou prístroja nazvaného „Fat-O-Meater I“ (FOM I).
               
            
                  2.
               
               
                  Tento prístroj je vybavený sondou s priemerom 6 mm obsahujúcou fotodiódu Siemens typu SFH 950 a fotodetektor (typu SFH 960). Operačná vzdialenosť sondy sa pohybuje medzi 5 až 115 mm. Výsledky meraní sa prepočítajú na odhadovaný obsah chudého mäsa prostredníctvom počítača.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          ŷ
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 8 cm od stredovej čiary jatočného tela medzi tretím a štvrtým posledným rebrom,
                                       
                                    
                                          x2
                                          
                                       
                                       
                                          =
                                       
                                       
                                          hrúbka najdlhšieho chrbtového svalu meraná súčasne a v rovnakom bode ako x1.
                                       
                                    
                        
            ČASŤ II
      
         Hennessy Grading probe (HPG 7)
      
      
                  1.
               
               
                  Pravidlá stanovené v tejto časti sa uplatňujú, ak sa klasifikácia jatočných tiel ošípaných vykonáva pomocou prístroja nazvaného „Hennessy Grading Probe 7“ (HGP 7).
               
            
                  2.
               
               
                  Tento prístroj je vybavený sondou s priemerom 5,95 mm (a 6,3 mm čepeľou po oboch stranách hrotu sondy) obsahujúcou fotodiódu (Siemens LED typu LYU 260-EO a fotodetektor typu 58 MR). Operačná vzdialenosť sondy sa pohybuje medzi 0 až 120 mm. Výsledky meraní sa prepočítajú na odhadovaný obsah chudého mäsa prostredníctvom samotného HGP 7, ako aj k nemu pripojeného počítača.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          ŷ
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 8 cm od stredovej čiary jatočného tela medzi tretím a štvrtým posledným rebrom,
                                       
                                    
                                          x2
                                          
                                       
                                       
                                          =
                                       
                                       
                                          hrúbka najdlhšieho chrbtového svalu meraná súčasne a v rovnakom bode ako x1.
                                       
                                    
                        
            ČASŤ III
      
         Fat-O-Meat’er II (FOM II)
      
      
                  1.
               
               
                  Pravidlá stanovené v tejto časti sa uplatňujú, ak sa klasifikácia jatočných tiel ošípaných vykonáva pomocou prístroja nazvaného „Fat-O-Meat’er II“ (FOM II).
               
            
                  2.
               
               
                  Prístroj je novou verziou meracieho systému Fat-O-Meat’er. Prístroj FOM II sa skladá z optickej sondy s nožom, z hĺbkového merača s operačnou vzdialenosťou v rozmedzí od 0 do 125 mm a panelu na zber a analýzu získaných údajov – počítač Carometec Touch Panel i15 (Ingress Protection IP69K). Výsledky meraní sa prepočítajú na odhadovaný obsah chudého mäsa prostredníctvom samotného prístroja FOM II.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          ŷ
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          hrúbka chrbtovej slaniny (vrátane kože) v milimetroch, pričom meranie sa vykonáva v bode nachádzajúcom sa 8 cm od stredovej čiary jatočného tela medzi tretím a štvrtým posledným rebrom,
                                       
                                    
                                          x2
                                          
                                       
                                       
                                          =
                                       
                                       
                                          hrúbka najdlhšieho chrbtového svalu meraná súčasne a v rovnakom bode ako x1.
                                       
                                    
                        
            ČASŤ IV
      
         AutoFom III
      
      
                  1.
               
               
                  Pravidlá stanovené v tejto časti sa uplatňujú v prípade, že sa klasifikácia jatočných tiel ošípaných vykonáva pomocou prístroja nazvaného „AutoFom III“.
               
            
                  2.
               
               
                  Tento prístroj je vybavený šestnástimi ultrazvukovými meničmi (Carometec A/S) s frekvenciou 2 MHz a s 25 mm operačnou vzdialenosťou medzi meničmi. Ultrazvukové údaje pozostávajú z meraní hrúbky chrbtovej slaniny, hrúbky svaloviny a súvisiacich parametrov. Výsledky meraní sa prepočítajú na odhadovaný percentuálny podiel chudého mäsa prostredníctvom počítača.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              kde:
                              
                                          Y
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          (R2P1) priemerná hrúbka kože v mm,
                                       
                                    
                                          x2
                                          
                                       
                                       
                                          =
                                       
                                       
                                          (R2P4) nameraná hrúbka tuku P2 na zvolenom mieste v mm, kde P2 je minimálna hrúbka tuku 7 cm od stredovej čiary medzi druhým a tretím rebrom bez kože,
                                       
                                    
                                          x3
                                          
                                       
                                       
                                          =
                                       
                                       
                                          (R2P11) výsledok filtra minpair. Vektor prierezu v mieste minimálnej hrúbky tuku v bedrovej oblasti,
                                       
                                    
                                          x4
                                          
                                       
                                       
                                          =
                                       
                                       
                                          (R2P16) hrubý odhad hrúbky vrstvy tuku,
                                       
                                    
                                          x5
                                          
                                       
                                       
                                          =
                                       
                                       
                                          (R3P1) nameraná hrúbka mäsa vo zvolenom bode P2 v mm,
                                       
                                    
                                          x6
                                          
                                       
                                       
                                          =
                                       
                                       
                                          (R3P5) maximálna nameraná hrúbka mäsa,
                                       
                                    
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          Y
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          (R2P6) vážený priemer dvoch meraní minimálnej hrúbky tuku v mm,
                                       
                                    
                                          x2
                                          
                                       
                                       
                                          =
                                       
                                       
                                          (R2P11) výsledok filtra minpair. Vektor prierezu v mieste minimálnej hrúbky tuku v bedrovej oblasti,
                                       
                                    
                                          x3
                                          
                                       
                                       
                                          =
                                       
                                       
                                          (R2P14) počiatočný odhad veľkosti jatočného tela bez kože v mieste P2, kde P2 je minimálna hrúbka tuku 7 cm od stredovej čiary medzi druhým a tretím rebrom,
                                       
                                    
                                          x4
                                          
                                       
                                       
                                          =
                                       
                                       
                                          (R3P5) maximálna hrúbka svaloviny.
                                       
                                    
                        
            ČASŤ V
      
         CSB Image Meater
      
      
                  1.
               
               
                  Pravidlá stanovené v tejto časti sa uplatňujú, ak sa klasifikácia jatočných tiel ošípaných vykonáva prostredníctvom prístroja nazývaného „CSB Image-Meater“.
               
            
                  2.
               
               
                  Prístroj CSB Image-Meater pozostáva najmä z videokamery, počítača vybaveného kartou na analýzu obrazu, z obrazovky, tlačiarne, príkazového mechanizmu, pomerového mechanizmu a rozhraní. Všetky 3 premenné prístroja Image-Meater sa merajú na deliacom reze v oblasti šunky (okolo svalu gluteus medius):
                  Výsledky meraní sa prepočítajú na odhadovaný percentuálny podiel chudého mäsa prostredníctvom počítača.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              kde:
                              
                                          Y
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          (MF) priemerná hmotnosť chudého mäsa nameraná v oblasti svalu gluteus medius (v mm),
                                       
                                    
                                          x2
                                          
                                       
                                       
                                          =
                                       
                                       
                                          (ML) dĺžka svalu gluteus medius,
                                       
                                    
                                          x3
                                          
                                       
                                       
                                          =
                                       
                                       
                                          (MS) stredná hodnota hmotnosti tuku nameraná v oblasti svalu gluteus medius (v mm),
                                       
                                    
                                          x4
                                          
                                       
                                       
                                          =
                                       
                                       
                                          (WbS) stredná hodnota hmotnosti tuku nameraná v oblasti druhého stavca zisťovaná smerom od predného (kraniálneho) konca svalu gluteus medius (Vb),
                                       
                                    
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          Y
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          (MF) stredná hodnota meraní mäsa — po celej dĺžke svalu gluteus medius (v mm),
                                       
                                    
                                          x2
                                          
                                       
                                       
                                          =
                                       
                                       
                                          (ML) dĺžka svalu gluteus medius,
                                       
                                    
                                          x3
                                          
                                       
                                       
                                          =
                                       
                                       
                                          (MS) stredná hodnota meraní tuku nad (dorzálnou časťou) svalom gluteus medius (v mm),
                                       
                                    
                                          x4
                                          
                                       
                                       
                                          =
                                       
                                       
                                          S (mm) hrúbka tuku meraná v najtenšom mieste na svale gluteus medius.
                                          
                                       
                                    
                        
            ČASŤ VI
      
         Manuálna metóda (ZP)
      
      
                  1.
               
               
                  Pravidlá stanovené v tejto časti sa uplatňujú, ak sa klasifikácia jatočne opracovaných tiel ošípaných vykonáva pomocou merania „manuálnou metódou (ZP)“ s použitím pravítka.
               
            
                  2.
               
               
                  Túto metódu možno vykonávať pomocou pravítka so stupnicou určenou na základe predikčnej rovnice. Táto metóda je založená na manuálnom meraní hrúbky slaniny a hrúbky svalu v línii poliaceho rezu jatočného tela.
               
            
                  3.
               
               
                  Obsah chudého mäsa jatočného tela sa vypočíta podľa jedného z týchto dvoch vzorcov:
                  
                              a)
                           
                           
                              jatočné telá s hmotnosťou od 70 do 110 kg
                              
                        
                              b)
                           
                           
                              jatočné telá s hmotnosťou od 110,1 do 180 kg
                              kde:
                              
                                          Y
                                       
                                       
                                          =
                                       
                                       
                                          odhadovaný percentuálny podiel chudého mäsa jatočného tela,
                                       
                                    
                                          x1
                                          
                                       
                                       
                                          =
                                       
                                       
                                          minimálna hrúbka tuku v milimetroch (vrátane kože) na svale gluteus medius,
                                       
                                    
                                          x2
                                          
                                       
                                       
                                          =
                                       
                                       
                                          minimálna hrúbka svalu v milimetroch medzi predným okrajom svalu gluteus medius a chrbtovou časťou miechového kanála.